
Europakonkurrencen 

1986 


(Ses.  IV.) 


Casimiro  Maslino  Pauline  Isaksen 


Antje  Muller  Isabelle  Boltoukhine  Christian  Schluchter 


Lokale  vindere 


Finn  Kennet  Edsberg,  Søborg,  Helge  Nør-      Else  Holm  Jensen,  Fr.havn  med  Primarys-     Hans  Cohr,  Fredericia  med  en  personlig 
rung,  Skovlunde  med  salmen:  »Du  som  søger     almen:  »Gud  kaldte  på  Joseph«  oplevelse 
her  i  verden« 


Stjernen  ønsker  vinderne  tillykke,  Hans  Cohr  er  europavinder,  de  tre  andre  er  danske  vindere,  idet  musikkonkurrencen  kun 
er  lokal. 


Fra  område- 
præsidentskabet 


Den  bedste  nogensinde! 


Efter  afslutningen  af  april-konfe- 
rencen var  der  mange  kirkemed- 
lemmer der  sagde:  »Dette  har 
været  den  bedste  konference  nogensin- 
de!« 

Det  er  en  kendsgerning  at  der  ved 
konferencen  blev  givet  en  masse  belæ- 
rende og  inspirerende  budskaber  af  kir- 
kens generalautoriteter.  Alle  som  talte 
ved  de  forskellige  sessioner  gjorde  det 
under  Helligåndens  indflydelse.  Hver 
eneste  tale  var  præcis  og  vedkommende, 
og  alt  syntes  at  samle  sig  til  et  harmonisk 
og  strålende  klart:  »Kom  til  Kristus  og 
bliv  fuldkommen  i  Ham«  (Moroni 
10:32).  Det  er  også  sandt  at  8  mænd 
indtrådte  i  De  hlavfjers  første  Kvorum, 
og  at  der  blev  givet  meddelelser  af 
historisk  værdi  om  hjemmelærere,  ak- 
tivering, missionering  og  andre  faser  af 
kirkens  arbejde. 

Men  er  det  ret  og  rimeligt  at  vurdere 
en  konference  udelukkende  på  baggrund 
af  de  budskaber  der  blev  givet,  handlinger 
der  blev  udført  eller  meddelelser  der  blev 
fremført  fra  talerstolen?  Talere  kan  kildre 
ørene  og  fylde  luften  med  blomstrende 
ord  der  hurtigt  glemmes.  Prædikanter 
kan  true  eller  opildne  en  følelsesmæssig 
appel  der  kun  lever  i  øjeblikket.  For- 
retningsmænd kan  jonglere  med  orga- 
nisationer eller  ommøblere  alting  for  et 
kortvarigt  begrundet  formål.  En  Guds 


profet  udsender  imidlertid  advarsler,  for- 
kynder sandheden,  kalder  med  kraft 
mennesker  til  omvendelse  og  indbyder 
alle  til  at  leve  Jesu  Kristi  evangelium 
mere  helhjertet. 

Vi  foreslår  derfor  at  den  virkelige 
værdi  eller  succes  i  forbindelse  med  den 
nyligt  overståede  konference  vil  være 
afhængig  af,  hvad  den  gjorde  for  at 
fremkalde  tilfredsstillende  handlinger  hos 
kirkens  medlemmer. 

I  løbet  af  konferencen  bad  præsident 
Benson  os  endnu  engang  om  at  studere 
og  læse  Mormons  Bog  dagligt.  Gør  vi 
det?  Det  øverste  Præsidentskab  bad  med- 
lemmerne om  at  række  ud  og  nå  de 
mindre  aktive  medlemmer.  Vil  vi  gøre 
det?  Andre  mindede  os  om  behovet  for 
at  blive  forenede  og  fremskynde  de  for- 
kyndende, fuldkommengørende  og  for- 
løsende kræfter.  Er  vi  tilbøjelige  til  at 
gøre  det?  På  pinsedagen  blev  der  talt  og 
ånden  blev  udgydt  over  alle  i  en  sådan 
grad  at  de  spurgte  Peter  og  de  øvrige 
apostle:  »Brødre,  hvad  skal  vi  gøre?«  ( Ap. 
G.  2:37). 

Det  ville  måske  være  godt  om  vi  hele 
tiden  gentager  dette  spørgsmål  for  os  selv, 
indtil  vi  har  besluttet  os  til  at  følge  op 
på  en  passende  måde  i  henhold  til  april- 
konferencen. 

En  af  de  bedste  konferencer  nogen- 
sinde er  ikke  forbi  før:  1)  det  er  fastslået 


at  folk  har  hørt  og  tror  de  ord  der  blev 
talt;  2)  man  har  erfaret  at  Ånden  var 
mærkbar  og  medlemmerne  ikke  mere 
har  tilbøjelighed  til  at  gøre  det  onde;  og 
3)medlemmerne  har  gjort  pagt  med  Gud 
om  at  være  lydige  mod  alle  befalingerne. 
Således  blev  konferencen  som  kong  Ben- 
jamin holdt,  bedømt  til  at  have  været 
en  succes,  ikke  på  grund  af  at  der  blev 
givet  en  dybsindig  tale,  men  især  af  de 
handlinger  der  udløstes  blandt  folket  efter 
konferencen  (se  Mosiah  5:1-7). 

Et  skriftsted  i  Jakob  1:22  siger:  »Og 
vær  ordets  gørere,  ikke  blot  dets  hørere, 
ellers  bedrager  I  jer  selv.«  Dette  er  et 
klogt  råd  for  alle  os  der  soler  sig  i 
konferencens  genskin.  Og  før  vi  lukker 
af  for  beretningen  fra  konferencen  vil  det 
være  godt  for  os  at  huske: 
»...de  der  ikke  vil  høre  Herrens  røst  eller 
hans  tjeneres  røst,  ej  heller  give  agt  på 
profeternes  eller  apostlenes  ord,  skal 
udryddes  af  folket«  (L&P  1:14,  frem- 
hævelse tilføjet). 

Må  Gud  hjælpe  os  med  at  tolke 
konferencens  budskaber  og  fremgangs- 
måder til  handling  -  handlinger,  der  vil 
helliggøre  og  gøre  os  mere  Kristuslignen- 
de.  Gennem  denne  proces  vil  vi  blive 
velsignet  i  rigt  mål,  og  kirkens  aprilkon- 
ference vil  virkelig  blive  »den  bedste 
nogensinde«! 


Carlos  E.  Asay 
Præsident 


Russell  C.  Taylor 
1.  rådgiver 


Hans  B.  Ringger 
2.  rådgiver 

Søster  Benson  fejret  på  sin  fødselsdag 


J 


På  sin  86  års  fødselsdag  den  1.  juli  afslørede  hun 
hemmeligheden  ved  et  langt  og  lykkeligt  liv:  »Jeg  har 
haft  en  god  ægtemand,«  sagde  hun. 

Søster  Benson  blev  fejret  ved  en  reception  i  hans  kontor. 
Møbler  var  flyttet  ud  for  at  give  plack  til  et  udsmykket 
bord  der  var  dækket  med  en  stor  fødselsdagskage,  en 
stor  skål  med  frugtdrik  og  en  æske  chokolade.  Søster 
Benson  fortæller  Church  News  at  hun  altid  har  elsket 
at  holde  fødselsdag.  Mens  andre  mennesker  ikke  kan  lide 
at  se  den  ene  fødselsdag  blive  afløst  af  den  næste  kan 
søster  Benson  glæde  sig  hvert  år  til  sin.  »Jeg  er  henrykt 
over  at  have  fødselsdag,  jo  ældre  des  bedre!« 

Søster  Benson  blev  født  i  1901  og  hendes  far,  som 
var  født  i  Køge,  var  juveler  og  urmager  i  Salt  Lake  City, 
men  han  døde  da  hun  var  et  år  gammel  så  hun  fik  et 
særiigt  forhold  til  sin  mor.  Præsident  Benson  fortæller 
at  hun  altid  kyssede  sin  mor  når  han  tog  søster  Benson 
med  i  byen.  »Den  første  gang  jeg  så  hende  var  jeg  klar 
over  at  jeg  var  ude  med  en  dejlig  pige.  Det  var  der  ikke 
nogen  tvivl  om.  Hun  har  altid  været  en  god  kammerat, 
ja,  en  som  jeg  har  været  stolt  af  at  prassentere  for  mine 
venner,«  slutter  præsident  Benson. 

De  blev  gift  den  10.  september  1926. 

Efter  fødselsdagsfesten  i  deres  søn  Marks  hjem,  tog 
præsident  og  søster  Benson  i  biografen. 

Church  News 


MK. 


Fredericia,  den  8.  juli  1987. 

Onsdag  den  1.  juli  havde  Hjælpeforenin- 
gen i  Fredericia  et  specielt  hjemkund- 
skabsmøde. 

Salmen  »Benyt  de  lyse  dage«  lagde 
op  til  aftenens  emne. 

Efter  en  dejlig  lektie  blev  et  brev  fra 
Hjælpeforeningens  præsidentinde  i  sta- 
ven læst  op. 

Derefter  blev  besøgslærerindebudska- 
bet  for  juli  gennemgået  (fra  juni-Stjer- 
nen). 

En  besøgslærerindes  kald  blev  derefter 


præsenteret  som  en  dronningepligt,  og 
ovenfor  viste  folder  blev  uddelt  til  sø- 
strene sammen  med  et  billede  af  kvin- 
destatuen, der  symboliserer  barmhjertig- 
hed. 

Bagefter  vistes  kirkens  videofilm 
»Omsorg  for  de  fattige  og  trængende«. 

Salmen  »O,  bliv  hos  mig  i  denne  nat« 
afrundede  mødet,  inden  der  blev  serveret 
en  let  forfriskning. 

Den  ånd,  der  var  tilstede,  kan  ikke 
beskrives,  men  ønsket  om  at  være  en 
endnu  bedre  besøgslærerinde  og  søster 
i  kirken  var  blevet  styrket. 

neid 


Vinderne  i  den 

europæiske 

konkurrence 

for  kunstnere  1986 

Resultatet  af  de  forskellige  dom- 
merkomiteers bedømmelse  fore- 
ligger nu  og  vinderne  blev: 

Artikel  eller  kronik:  Casimiro  Mastino, 
Sassari,  Italien. 


KIRKENYT 


Personlige  oplevelser:  Hans  Cohr,  Fre- 
dericia, Danmark. 

Short  story:  Pauline  Isaksen,  Oslo,  Nor- 
ge- 
Børnehistorie:  Antje  Muller,  Karl-Marx- 
Stadt,  DDR. 

Tegning:  Isabelle  Boltoukhine,  Le  Mans, 
Frankrig. 

Foto:  1.  Christian  Schluchter,  Bienne, 
Schweiz,  2.  OUi  Aaltonen,  Sonkajårvi, 
Finland,  og  han  fik  også  3.  prisen. 

Resultatet  af  musikkonkurrencen  er 
nævnt  på  forsiden  af  de  lokale  sider,  og 


det  skal  lige  bemærkes  at  denne  kon- 
kurrence er  lokal,  dvs  resultatet  bedøm- 
mes ikke  internationalt  og  gælder  kun 
for  Danmark.  Det  har  bla.  noget  at  gøre 
med  at  det  er  meget  svært  at  omsætte 
teksten  fra  et  sprog  til  et  andet,  fordi 
den  i  så  høj  grad  følger  melodien. 

De  indkomne  vinderforslag  vil  blive 
offentliggjort  i  slutningen  af  1987  og  i 
første  halvdel  af  1988. 

JL 


Den  europæiske 
forfatter-konkurrence  1987 

Stjernen  præsenterer  den  europæiske  forfatterkonkurrence  1987 

Regler  for  deltagelse: 

1.  Materialet  skal  være  poststemplet  senest  den  31.  december  1987. 

2.  Konkurrencen  er  åben  for  alle  sidste  dages  hellige  på  18  år  og  derover,  både  professionelle 
og  amatører,  forfattere  og  digtere. 

3.  Deltagerne  må  kun  indsende  én  opgavebesvarelse  pr.  kategori.  Emnerne  skal  være  passende 
for  sidste  dages  hellige. 

4.  De  indsendte  noveller  til  forfatterkonkurrencen  skal  være  på  dit  eget  sprog  (hvis  du  vil,  kan 
du  vælge  din  egen  oversættelse  til  engelsk)  og  maskinskrevet  med  dobbelt  linjeafstand  på  hvidt 
A-4  papir  (kun  beskrevet  på  den  ene  side). 

5.  Manuskripter  bliver  ikke  returneret,  så  tag  venligst  en  kopi  til  dig  selv  inden  du  sender  os 
originalen. 

6.  Deltagernes  navne  må  ikke  stå  på  manuskripterne.  -s^ 

7.  Alle  materialer  skal  indsendes  sammen  med  følgende  erklæring  i  en  forseglet  kuvert:  »Jeg  er 
medlem  af  Jesu  Kristi  Kirke  af  Sidste  Dages  Hellige,  og  det  indsendte  materiale,  er  mit  eget  værk. 
Det  er  ikke  indsendt  til  udgivelse  andet  sted,  og  vil  ikke  blive  sendt  andetsteds  før  resultaterne 
af  denne  konkurrence  er  blevet  offentliggjort« 

Konkurrencedeltageren  skal  underskrive  erklæringen  og  skrive  navn,  adresse  og  telefonnummer, 
stilling  i  kirken,  professionel  baggrund  samt  vedlægge  et  professionelt  fremstillet  sort/hvidt  pasbillede 
af  sig  selv. 

9.  Vinderopgaverne  bhver  eventuelt  ophavsretsbeskyttet  af  kirken.  (Dette  begrænser  ikke  ophav- 
smandens anvendelse  af  materialet).  Kirken  forbeholder  sig  ret  til  at  foretage  redaktionelle  ændringer, 
om  dette  skulle  være  nødvendigt 

10.  Stjernen  forbeholder  sig  ret  til  ikke  at  kåre  nogen  vinder  i  enhver  given  kategori. 


KIRKENYT 

Konkurrencen  omfatter  i  år 
følgende  kategorier: 


Artikel-konkurrence 

1.  Kronikker  eller  videnskabelige  artikler 
må  skrives  om  ethvert  emne  der  passer 
sig  til  offentliggørelse  i  Stjernen,  som  fx. 
om  kirkens  lærdomme,  principper,  pro- 
grammer og  historie;  ægteskab  og  familie; 
biografiske  artikler,  etc,  og  de  skal  være 
fuldt  ud  dokumenteret.  Artikler  af  per- 
sonlig art  skal  ikke  indsendes  til  denne 
konkurrence. 

2.  Artiklerne  vil  blive  bedømt  ud  fra 
formålet,  budskabet,  udtryksmåden,  den 
almene  interesse,  originalitet  og  skrivestil. 

3.  Artiklen  må  ikke  være  på  mere  end 
3000  ord. 

4.  Der  vil  blive  uddelt  en  førstepræmie 
på  400  DM.  Andre  indsendte  artikler 
kan  få  rosende  omtale. 

5.  Efter  bedømmelsen  på  lokalt  plan  vil 
de  bedste  artikler  blive  oversat  til  engelsk 
og  den  endelige  konkurrence  vil  foregå 
på  europæisk  plan. 

6.  Artikler  sendes  til: 

Feature  Article  Contest 
TRANSLATION  DIVISION 
Postfach  1568 
D-6382  Friedrichsdorf  1 
West  Germany 

Artikler  om  personlige  oplevelser 

1.  Artiklerne  skal  fortælle  om  virkelige 
oplevelser  i  forbindelse  med  efterlevelse 
af  evangeliet  -  morsomme  eller  åndelige. 

2.  Artiklerne  vil  blive  bedømt  ud  fra 
formålet,  budskabet,  udtryksmåden,  den 
almene  interesse,  originalitet  og  skrivestil. 

3.  Artiklen  må  ikke  være  på  mere  end 
2500  ord. 

4.  Der  vil  blive  uddelt  en  førstepræmie 
på  400  DM.  Andre  indsendte  artikler 
kan  få  rosende  omtale. 

5.  Efter  bedømmelse  på  lokalt  plan  vil 
de  bedste  artikler  blive  oversat  til  engelsk 
og  den  endelige  konkurrence  vil  foregå 
på  europæisk  plan. 


6.  Artikler  sendes  til: 

Personal  Experience  Article  Contest 

TRANSLATION  DIVISION 

Postfach  1568 

D-6382  Friedrichsdorf  1 

West  Germany 

Novelle-konkurrence 

1.  Alle  historier  skal  være  skønlitterære. 

2.  Historierne  vil  blive  bedømt  ud  fra 
deres  artistiske  værdi,  (anvendelse  af 
tema,  plot,  personer,  handling,  sammen- 
hæng, etc.)  originalitet  og  almen  inter- 
esse. 

3.  Historien  må  ikke  være  på  mere  end 
3000  ord. 

4.  Der  vil  blive  uddelt  en  førstepræmie 
på  400  DM.  Andre  indsendte  historier 
kan  få  rosende  omtale. 

5.  Efter  bedømmelsen  på  lokalt  plan  vil 
de  bedste  artikler  blive  oversat  til  engelsk 
og  den  endelige  konkurrence  vil  foregå 
på  europæisk  plan. 

6.  Artikler  skal  sendes  til: 

Short  Story  Contest 
TRANSLATION  DIVISION 
Postfach  1568 
D-6382  Friedrichsdorf  1 
West  Germany 

BømenoveUe-konkurrence 

1.  Alle  historier  skal  være  skønlitterære. 

2.  Historierne  vil  blive  bedømt  ud  fra 
deres  artistiske  værdi  (anvendelse  af  te- 
ma, plot,  personer,  handling,  sammen- 
hæng, etc.)  originalitet  og  almen  interesse 
for  børn. 

3.  Historien  må  ikke  være  på  mere  end 
2000  ord. 

4.  Der  vil  blive  uddelt  en  førstepræmie 
på  400  DM.  Andre  indsendte  historier 
kan  få  rosende  omtale. 

5.  Efter  bedømmelsen  på  lokalt  plan  vil 
de  bedste  artikler  blive  oversat  til  engelsk 
og  den  endelige  konkurrence  vil  foregå 
på  europæisk  plan. 


6.  Artikler  skal  sendes  til: 

Children's  Story  Contest 
TRANSLATION  DIVISION 
Postfach  1568 
D-6382  Friedrichsdorf  1 
West  Germany 

Poesi-konkurrence 

1.  Digte  vil  blive  bedømt  efter  deres 
kunstneriske  værdi  (anvendelse  af  tema, 
form,  billedsprog,  symboler  og  andre 
poetiske  elementer),  originalitet  og  almen 
interesse. 

2.  Digtet  må  ikke  være  på  mere  end 
50  linjer. 

3.  Der  vil  blive  uddelt  en  førstepræmie 
på  100  DM.  Andre  indsendte  digte  kan 
få  rosende  omtale. 

4.  Konkurrencen  vil  kun  foregå  på  lokalt 
plan. 

5.  Artikler  skal  sendes  til: 

Poetry  Contest 
TRANSLATION  DIVISION 
Postfach  1568 
D-6382  Friedrichsdorf  1 
West  Germany 

De  tre  øvrige  kategorier:  Foto;  tegne- 
og  musik  konkurrencerne  udgår. 


Vi 

Ungdomsstævnet 
AUS-87  24-26  juni  med 
håndkærrer  gennem  sommerlandet 


^%  ^\unge  fra  Københavns  stav 

X  m  B^ySS^^  ^^^^  dygtighed 
Æ^\J  og  opfindsomhed  deres  egne 
håndkærrer,  læssede  deres  sparsomme 
bagage  på  og  vandrede  ud  i  sommer- 
landet. Man  skiftedes  til  at  trække,  skub- 
be og  nogle  gange  løfte  over  marker,  vej 
og  strand. 

Ved  Vesterlyng  strand  gjordes  der 
holdt  og  soveposerne  blev  rullet  ud  ved 
siden  af  kærrerne,  klar  til  hvis  og  når 
man  engang  skulle  sove! 

Et  volleyballnet  blev  rejst  på  stranden, 
og  så  blev  der  ellers  spillet,  leget  og  til 
sidst  danset,  -  både  på  land  og  til  vands 
i  solnedgangen,  som  om  man  aldrig 
havde  været  det  mindste  træt  af  at  vandre 
og  trække  håndkærre  den  dag! 

Solnedgangen  var  smuk  og  natten  lys 
og  klar,  da  man  omsider  formummede 
sig  i  soveposerne.  Det  blev  en  kold  nat 
for  de  fleste,  -  alle  soveposer  var  ikke 
beregnet  til  denne  sommers  polarkulde! 

Næste  morgen  kom  alle  godt  afsted 
med  deres  håndkærrer,  -  kun  vores  tro- 
faste følgesvend,  Alex  med  bus,  havde 
startbesvær  og  var  helt  »død«.  Det  var 


et  lidt  øde  sted  at  vælge  til  det,  men 
nogle  kraftige  bønner  gav  os  den  for- 
nødne hjælp  i  form  af  føreren  af  amtets 
kæmpetraktor,  som  naturligvis  lige  netop 
tilfældigvis  holdt  i  Havnsø,  da  vi  kom 
vandrende  dertil! 

Lidt  trætte  i  benene  efter  dagens  12 
km  nåede  vi  til  næste  overnatningssted 
ved  stranden  ved  Vejrhøj.  Derefter  for- 
svandt al  træthed  på  mirakuløs  vis,  da 
vi  trådte  ind  til  »Sommerlands«  aktivi- 
teter! Der  blev  hoppet,  redet,  cyklet, 
leget,  rutchet  og  roet  -  både  med  og  uden 
båd  -  og  til  sidst  endte  alle  oppe  på  den 
oppustede  kæmpehoppepude,  og  vi  kan 
takke  »Sommerlands«  ledelse  for  at  de 
lukkede  luften  ud,  for  ellers  var  vi  der 
vel  endnu! 

Den  nat  startede  en  endeløs  silende 
regn,  men  det  havde  Lars  0.  forudset 
og  sammen  med  nogle  dygtige  drenge 
sat  en  kæmpepressening  op  over  vore 
håndkærrer  og  soveposer,  så  den  nat  sov 
alle  tørt  og  godt. 

David  Edsberg  reddede  os  ud  af  den 
silende  regn  næste  formiddag  ved  at  køre 
os  til  Egemarke,  hvor  vi  spiste  frokost. 


Da  på  AUS  vi  skulle  tage 
var  det  bare  regnvejrsdage. 
Men  så  bad  vi,  -  mange  faktisk, 
og  så  fik  vi  sol,  -  ret  praktisk, 
så  vi  kunne  hamre,  save 
og  tre  flotte  kærrer  lave. 


Og  så  fik  vi  igen  en  storslået  hjælp,  idet 
vi  fik  overladt  Firhøjhallen,  en  stor 
sportshal  med  varmt  bad,  opholdsstue 
og  TV,  så  vi  kunne  afvikle  en  del  af 
dagens  sportsprogram,  trods  regnen 
udenfor,  -  og  dertil  hygge  os  og  spise 
m.m.  i  tørvejr! 

Pludselig  klarede  det  op  så  vi  kunne 
afslutte  stævnet  i  den  dejligste  aftensol 
med  storslået  udsigt  over  sommerlandet 
og  havet  fra  toppen  af  Vejrhøj,  hvor  hver 
gruppe  gav  et  fornøjeligt  resumé  over 
turens  begivenheder  m.m.,  -  for  det  blev 
tre  meget  begivenhedsrige  dage  med  20 
af  stavens  bedste  unge,  -  unge,  som  kunne 
arbejde,  slide,  hjælpe  og  more  sig  sam- 
men på  -  bare  den  helt  rigtige  måde. 

Lad  os  håbe,  at  den  ånd  og  den 
indstilling,  som  disse  unge  havde  og  viste, 
vil  blive  normen,  også  fremover! 
Med  tak  i  sindet  steg  vi  op 
på  Sjællands  -næsten-  høj'ste  top, 
mens  aftensolens  skin  os  viste 
den  smukke  udsigt,  som  vipriste! 
Med  stor  forventning  drog  vi  ud, 
nu  ku'  vi  sammen  takke  Gud 

EUen  HaU 


Missionær  i  Danmark 
-  som  dansker 

Af  Sussanne  Jansen 


Jesu  Kristi  Kirke, 
må  vi  tage  to 
minutter  af  din  tid?« 

I over  et  år  havde  jeg  set  frem  til 
denne  dag  og  forberedt  mig  -  nu 
lå  den  altså  på  bordet  i  en  hvid 
kuvert  og  ventede  på  at  blive  åbnet;  min 
kaldelse  som  fuldtidsmissionær  -  Herrens 
ønske  om  hvor  jeg  skulle  tjene  Ham  det 
næste  1  1/2  år. 

Jeg  åbnede  den  og  læste  »Denmark 
Copenhagen  Mission«  -  og  mine  øjne 
sløredes  med  tårer.  Danmark!  -  jeg  kend- 
te jo  alt  til  missionærerne  her  -  og  i  næsten 
2  år  havde  jeg  været  stavsmissionær  og 
havde  oplevet  mange  forskellige  situa- 
tioner med  at  kontakte  og  undervise 
danskere. 

Men  hvor  blev  jeg  klogere  -  her  hvor 
jeg  havde  forventet  at  lære  mindst,  lærte 
jeg  mest  i  hele  mit  liv  -  Herren  ved  altid, 
hvad  Han  gør,  når  Han  kalder  os  til  at 
arbejde  i  sin  vingård. 

Og  en  dag  stod  jeg  der  på  mission- 
skontoret,  sammen  med  2  søstre  og  7 
ældster,  som  lige  var  kommet  fra  MTC 
og  jeg  følte  mig  lige  så  ny,  bange  og 
uerfaren  som  de.  Men  jeg  havde  ikke 


behøvet  at  bekymre  mig,  alt  var  nøje 
tilrettelagt  på  den  effektive  måde,  som 
kendetegner  Den  danske  Mission.  -  Hvor 
i  Danmark  skulle  vi  hen?  ...  Jeg  kom 
til  Odense. 

De  første  måneder  i  enhver  missionærs 
liv,  tror  jeg,  er  en  blanding  af  oplevelser, 
både  gode  og  mindre  »gode«.  Jeg  for- 
bavsedes over,  hvor  stærk  Herrens  Ånd 
kunne  være  tilstede,  når  vi  underviste  - 
hvor  mange  imødekommende  menne- 
sker der  er  i  Danmark  -  hvor  fysisk  og 
psykisk  krævende  en  mission  var;  aldrig 
i  mit  liv  havde  jeg  arbejdet  så  hårdt  eller 
været  så  træt;  jeg  var  ellers  vant  til  at 
arbejde  mange  timer  -  og  over  hvor 
dejligt,  men  også  af  og  til  svært,  det  var 
at  have  en  kammerat. 

Efter  blot  en  måned,  skulle  jeg  videre 
til  Århus,  hvor  jeg  skulle  være  sammen 
med  søster  Rosenkilde,  som  også  var 
dansk. 

Hun  var  en  hårdtarbejdende  missio- 
nær; en  af  mine  bedste  læremestre  i  det 
område  i  Århus,  som  spøgefuldt  blev 
kaldt  »den  internationale  zone«,  fordi 
halvdelen  af  dem,  som  vi  underviste  var 
udlændinge.  Vi  talte  med  mennesker  fra 
Polen,  Iran,  Irak,  Syrien,  Spanien,  Syd- 
amerika, Vietnam  og  selvfølgelig  Dan- 
mark. De  fleste  var  kristne,  men  det 
skabte  mange  sjove  og  svære  situationer 
p.g.a.  sprogvanskeligheder.  Det  er  f.eks. 
en  opgave  af  virkelig  format  at  finde 
Moroni  10:5-7  i  Mormons  Bog  på  ara- 
bisk, persisk  eller  vietnamesisk,  da  vi 
hverken  kendte  tegn  eller  bogstaver.  Det 
er  i  sådan  en  situation,  at  man  med  en 
stille  bøn  om  hjælp,  lærer  at  stole  på 
Herren  -  hvor  Helligånden  kommer  til 
hjælp,  og  hvor  man  ved  fælles  anstren- 
gelser til  sidst  forstår  hinanden.  Det  er 
de  øjeblikke  man  samler  på  og  gemmer 
i  sit  hjerte  som  missionær.  Som  gør  de 
kolde,  våde  dage,  hvor  man  bliver  afvist 


værd  at  gennemleve. 

Mange  tror,  at  Danmark  er  et  land 
med  få  interesserede  i  vort  budskab  - 
men  jeg  har  ikke  oplevet  det  sådan;  med 
Herrens  hjælp  har  jeg  været  med  til  at 
kontakte  og  undervise  flere  mennesker, 
end  jeg  i  min  vildeste  fantasi  havde 
forestillet  mig;  og  i  denne  periode  i  Århus 
havde  vi  ofte  så  mange  undervisnings- 
situationer, at  vi  arbejdede  fra  9.30  - 
21.00,  uden  pauser  hver  eneste  dag.  Det 
var  en  dejlig  tid,  og  sammen  fandt  vi 
mange  positive  mennesker,  deriblandt  en 
ældre  dame,  som  kom  til  at  betyde  meget 
for  mig  i  min  udvikling  p.g.a.  hendes 
store  eksempel. 

Foråret  kom,  og  jeg  fik  igen  en  ny 
kammerat,  søster  Lauper.  Vi  var  begyndt 
samtidig  her  i  Danmark,  og  vi  var  derfor 
lige  langt  i  den  udvikling,  som  der  sker 
på  en  mission;  vi  blev  veninder  og  søstre 
i  ordets  egentlige  forstand,  og  skønt  vi 
på  nogle  få  punkter  var  forskellige,  så 
lærte  vi  gennem  vor  kærlighed  til  evan- 
geliet og  hinanden  at  arbejde  og  under- 
vise så  tæt,  at  vi  til  sidst  på  forhånd  vidste 
hvad  den  anden  ville  sige,  gøre  og  tænke 
i  enhver  situation.  Vi  var  sammen  i  5 
måneder,  og  sammen  underviste  og 
»døbte«  vi  den  ældre  dame,  som  søster 
Rosenkilde  og  jeg  havde  fundet. 

Hun  var  75  år,  et  trofast  og  aktivt 
medlem  af  folkekirken,  men  åben  overfor 
sandheden.  Jeg  husker,  hvor  stærkt  Hel- 
ligånden var  tilstede,  den  dag  vi  forplig- 
tede hende  til  dåb.  Vi  havde  fastet  og 
bedt  for  denne  dag,  og  vi  vidste,  at  hun 
var  parat,  men  hun  var  personligt  lidt 
i  tvivl.  »Vil  du  døbes  d.  1.  juni?«,  spurgte 
vi  med  en  bøn  i  hjertet.  »Mmjae...«;  lød 
svaret,  som  betød  noget  i  retning  af:  »Det 
ved  jeg  sandelig  ikke!«.  Nå,  tænkte  vi 
og  kiggede  på  hinanden;  og  med  et  smil 
begyndte  min  dejlige  kammerat  endnu 
engang  at  forklare,  hvorfor  dåb  er  nød- 

vendigt,  Helligånden  var  nu  meget  stærkt 
tilstede,  og  jeg  spurgte  vor  søde  ældre 
undersøger  om  hun  følte,  at  Helligånden 
var  tilstede  og  med  tårer  glimtende  i 
øjnene  svarede  hun:  »Ja!«.  »Vil  du  ikke 
gerne  have  Helligånden  hos  dig  hele 
tiden?«,  spurgte  jeg;  igen  var  svaret  po- 
sitivt. »Vil  du  ikke  gerne  døbes  d.  1. 
juni?«.  Hun  tøvede  endnu  engang,  men 
så  kom  svaret  fast  og  med  overbevisning: 
»Ja,  jeg  vil  gerne  blive  døbt!«  ...  Ord 
kan  ikke  beskrive,  hvilken  glæde  vi  alle 
følte  i  dette  øjeblik  -  det  var  så  specielt. 
Tårene  glimtede  hos  os  alle  3,  da  vi  bar 
vidnesbyrd  om,  at  hun  gjorde  det  rigtige. 

Tiden  gik,  og  vi  fik  til  opgave  at 
assistere  i  genaktivering  af  medlemmer. 
Det  blev  en  tid,  hvor  vi  lærte  at  løse 
problemer  på  en  ny  måde,  at  opfinde 
passende  »lektier«  for  at  motivere  vore 
medlemmer  til  atter  at  komme  tilbage 
til  kirken.  Igen  oplevede  vi,  hvor  meget 
Herren  hjalp  os,  og  hvor  stor  en  kær- 
lighed Han  har  til  alle  sine  børn.  Vi  så, 
hvordan  50%  af  dem  som  var  medlem- 
mer, og  som  vi  arbejdede  med,  blev  mere 
aktive  og  igen  begyndte  at  føle  sig  godt 
tilpas  i  kirken. 

Efter  et  smut  i  København,  kom  jeg 
til  Fredericia,  hvor  vi  overtog  et  af 


ældsternes  områder,  det  betød,  at  vi  begge 
var  ukendte  med  alt  omkring  os.  »Det 
klarer  I  sagtens!«,  sagde  ældsteme  med 
et  smil.  »Her  er  et  kort,  her  bor  ward- 
smissionslederen,  og  her  holder  bus  4  til 
byen  -  ring  til  os,  hvis  I  får  problemer!«; 
og  så  gik  de.  Jeg  så  på  min  dygtige 
kammerat,  som  kun  havde  været  i  landet 
i  3  dage,  sank  en  klump  og  smilede 
opmuntrende  -  og  så  gik  vi  i  gang  med 
at  finde  ud  af,  hvor  vi  var  havnet,  og 
hvordan  tingene  fungerede  her. 

Vi  fik  en  uvurderlig  støtte  fra  med- 
lemmerne i  omegnen;  alle  var  klar  til 
at  hjælpe,  og  mange  havde  en  ven,  som 
de  længe  havde  tænkt  på  skulle  høre  om 
evangeliet;  så  snart  havde  vi  meget  at 
gøre. 

Vi  havde  5  muligheder  for  dåb,  da 
vi  tog  derfra  for  igen  at  tage  til  Køben- 
havn, hvor  jeg  tilbragte  min  sidste  tid 
som  missionær.  Her  fik  jeg  mulighed  for 
at  arbejde  lidt  med  vor  genealogiske 
søstermissionær,  som  er  meget  dygtig. 

Danmark  er  et  dejligt  land,  jeg  har 
lært  at  værdsætte  det  og  dets  befolkning 
så  meget  mere,  efter  at  jeg  også  har  lært 
det  at  kende  med  en  missionærs  øjne. 
Jeg  har  fået  så  mange  velsignelser  i  form 
af  venskaber  og  større  medmenneskelig 


forståelse,  men  det  har  også  kostet  i  form 
af  anstrengelser  og  prøvelser. 

Jeg  har  følt  en  uverderlig  støtte  fra 
Herren,  og  de  3  missionspræsidentpar, 
som  jeg  har  tjent  under.  Uden  præsident 
og  søster  Jacobs  ville  jeg  ikke  være  den, 
jeg  er  i  dag.  De  mange  ældster,  jeg  har 
tjent  sammen  med,  og  mine  kammerater 
har  været  som  en  vidunderlig  familie, 
altid  klar  med  positiv  kritik  og  kærlighed. 
Sidst,  men  ikke  mindst,  har  medlemmer- 
ne været  »guld«  værd,  både  dem  i  mit 
hjemward  og  der  hvor  jeg  har  tjent, 
derfor  har  jeg  haft  succes  og  oplevet  en 
stor  udvikling.  Derfor  ved  jeg  i  dag  af 
hele  mit  hjerte  at  kirken  er  sand,  og  at 
Herren  gjorde  det  rigtige,  da  Han  kaldte 
mig  til  at  tjene  her. 

Det  bedste  ved  det  hele  er,  at  jeg  ikke 
behøver  at  forlade  alt  dette  -  for  jeg  er 
jo  allerede  hjemme,  som  dansker  i  Dan- 
mark.' 


Og  JO  bedre  vi  opdrager  dem 
-jo  dejligere  bliver  de. 

Et  af  temaerne  ved  Kbhn's  Stavs 
Ægteskabsfireside  i  maj,  som 
Stavspræsidentinden  for  Hj.Fore. 
Kirsten  Andersen  tog  op,  var  opdragelsen 
af  vore  børn. 

Der  kom  en  masse  gode  råd  fra  »øvede 
forældre«  og  de  lød  som  følger: 

1.  Vær  enige  som  forældre. 

2.  Hold  familiehjemmeaften. 

3.  Udvis  tro  på  vor  Himmelske  Fader. 

4.  Vær  et  levende  eksempel. 

5.  Kommunikér  med  børnene. 

6.  Hold  familiebøn. 

7.  Lyt  til  børnene. 


Børn  er  dejlige 

8.  Dyrk  fælles  aktiviteter. 

9.  Studér  sammen. 

10.  Vis  hinanden  kærlighed. 

De  gode  råd  blev  fulgt  op  af  str.  Kirsten 
Andersen's  personlige  erfaringer  på  godt 
og  ondt  høstet  gennem  opdragelsen  af 
hendes  egne  5  børn.  Hun  sagde  bl.a.: 
Rådene  er  gode  og  virkelig  inspirerende. 
Hvis  disse  råd  blev  fulgt,  ville  alt  nok 
lykkes,  men  vi  er  ikke  fuldkomne  som 
forældre,  vi  gør  fejl.  Men  lær  jeres  børn 
selvstændighed.  Det  er  fristende  at  gøre 
tingene  for  dem,  men  lad  dem  selv  prøve. 

Vær  konsekvente  og  bestemte  -  men 
ikke  barske. 

Lær  børnene  at  være  positive  overfor 
kirkens  møder  og  at  sidde  stille  ved 
nadvermødet,  det  lønner  sig  senere. 


Lær  børnene  livsværdier  og  god  moral. 
Det  er  forældrenes  ansvar  og  ikke  Pri- 
mary's  UP  el  UM  eller  søndagsskolens, 
sluttede  str.  Kirsten  Andersen. 

Børn  er  ligesom  forældre  meget  for- 
skellige og  måden  at  få  harmoniske  og 
lykkelige  mennesker  ud  af  de  små  hjæl- 
peløse skabninger,  der  bliver  lagt  i  vore 
arme  afhænger  af  kontakt  og  forståelse 
mellem  voksen  og  barn  og  individuel 
omsorg,  så  en  skønne  dag  folder  barnet 
sig  ud  som  en  blomst,  og  glemt  er  da 
al  møje. 

Måtte  de  givne  råd  bhve  til  hjælp  og 
opmuntring  for  os  alle  i  denne  vigtige 
forældreopgave. 

Marete  Holst 

Vælg  en  dato 


hvor  du  vil  begynde  at  være  missionær 
og  bed  så  om  at  mulighederne  må  vise  sig 


Aarhus  stav  fokuserer  på  missionerin- 
gen. 

Kom  og  følg  mig«  -  program- 
met, som  lægger  vægt  på 
de  enkle  principper,  er  nu 
ved  at  være  virksomt  blandt  stavens 
ledere,  og  fastesøndag  i  oktober  prokla- 
meres som  startskuddet.  Alle  stavens 
medlemmer  får  lejlighed  til  at  involvere 
sig.  Denne  fastesøndag  er  helliget  mis- 
sionærgemingens  fremgang,  fortæller  sta- 
vens missionspræsident  og  beretter  vide- 
re, at  man  til  denne  dag  har  fremstillet 
et  bogmærke  med  ideer  til  hvordan  man 
kan  være  missionær.  De  nævnes  her: 


"Kom,  følg  mig"  sagde  Jesus,  da  han  kaldte  sine  disciple, 
og  han  tilføjede:  "Og  jeg  vil  gøre  jer  til  mermeskefiske- 
re".  Matt.  4:19. 

Alle  kan  deltage  i  missionærarfae jde  ved  at: 

1.  Bede  (og  evt.  faste)  for  missionærarbejdet, 

2.  Bede  (og  evt.  faste)  for  din  eg:en  indsats  i  missionær- 
arbejdet, 

3.  Deltage  i  dåbsmøder, 

4.  Deltage  i  Åbent  Hus, 

5.  Spare  regelmæssigt  op  til  sin  mission, 

6.  Skrive  til  en  lokalt  udsendt  missionær, 

7.  Bede  for  sine  undersøgere 

8.  Bringe  en  ven  til  en  kirkeaktivitet,  (sport,  fest,  kon- 
cert, m.m.) 

9.  Tage  sig  af  nye  undersøgere  i  kirken. 


10.  Give  en  Mormons  Bog    til  en  bekendt,  (evt.  med  dit  ' 
vidnesbyrd  på  første  side) 

11.  Invitere  undersøgere  hjem  til  raiddag  eller  hyggeaften. 

12.  Holde  en  undersøger-f ires ide  i  sit  hjem. 

15t  Gå  som  hjemmelærer  eller  besøgslærerinde  sammen  med 
missionærerne  for  at  genaktivere. 

14*  Bringe  en  ven  til  kirken. 

15.  Gå  med  missionæreme_,  og  udføre  missionærarbe jde  ved 
at  bære  vidnesbyrd. 

Min  mission 


Navn:  ældste  Michael  Jakobsen 
Stilling:  Lykkebudbringer /missionær 

På  opfordring  giver  jeg  her  en  kort 
rapport  over  min  mission.  Jeg 
blev  udsendt  den  25.  juli  1985 
og  kom  først  til  Esbjerg  hvor  jeg  var 
i  4  måneder  og  derefter  til  Horsens  hvor 
jeg  var  i  7  måneder  og  som  sidste  sted 
i  Jylland:  Fredericia  i  5  måneder.  Jeg 
kom  så  til  Sjælland  og  var  først  2 
måneder  i  Slagelse  og  sluttede  på  mis- 
sionskontoret.  Det  som  måske  er  det  mest 
interessante  er,  at  jeg  -  efter  hvad  stav- 
spræsidenten  siger  -  er  den  første  danske 
missionær  der  tjener  som  assistent  til 
missionspræsidenten. 

Jeg  har  virkelig  nydt  min  mission  og 
de  oplevelser  den  har  givet.  Jeg  har  fået 
lært  en  masse  om  evangeliet  og  om 
mennesker,  hvad  de  tror  og  tænker  og 
mener.  Mit  vidnesbyrd  er  vokset  og  er 
blevet  mere  virkningsfuldt  i  mit  liv.  Spe- 
cielt Mormons  Bog  som  før  min  mission 
var  en  god  bog,  er  nu,  hvor  jeg  forstår 
hensigten  med  bogen  (at  det  er  en  op- 
tegnelse der  hjælper  mig  til  at  forstå 
Bibelen),  et  vidne  til  mig  om  Kristus. 
Når  jeg  har  en  bøn  i  mit  hjerte  mens 
jeg  studerer  bogen  kan  jeg  virkelig  føle 
ånden.  Når  jeg  er  nedtrykt  opbygger 
bogen  mig.  Man  lærer  næsten  hver  eneste 
gang  noget  nyt,  og  det  giver  glæde. 

Det  er  en  stor  glæde  og  en  god  følelse 
at  se  nogen  man  har  undervist,  gå  ned 
i  dåbens  vande  og  komme  Herren  nær- 
mere og  føle  Kristus.  »Der- findes  ingen 
fuldkommen  lykke  uden  Kristus.« 

Kristus  og  Joseph  Smith  er  mine 
største  eksempler.  Kristus  fordi  han  led 
og  gik  gennem  prøvelser  for  vores  skyld, 
på  grund  af  sin  store  kærlighed  til  os. 
Hans  eksempel  var  fuldkomment.  Igen- 
nem Ham  kan  vi  alle  bhve  frelst  og  blive 
ophøjet. 

Joseph  Smith  sætter  jeg  højt  på  grund 
af  alt  det  han  gennemgik  og  så  alligevel 
holdt  fast.  Hans  evner  som  han  udnyttede 
i  Guds  tjeneste,  alt  det  han  gav  os. 


Det  vigtigste  på  ens  mission  er  at  man 
har  gjort  sit  bedste.  Nogen  sår  andre 
høster.  Hvad  det  vil  blive  til  i  de  kom- 
mende år,  er  der  ingen  der  ved,  for  man 
kommer  jo  i  berøring  med  så  mange. 

Mange  spørger  og  har  spurgt,  hvordan 
det  er  at  tjene  i  sit  eget  land.  For  mit 
vedkommende  har  der  kun  været  fordele. 
Specielt  hvad  sproget  og  kulturen  angår, 
det  var  ikke  noget  jeg  først  skulle  lære, 
det  var  en  del  af  mig.  Den  danske  Mission 


er  den  bedste  mission  i  verden  for  en 
dansker,  men  man  skal  virkelig  arbejde 
for  at  få  gjort  det  man  skal,  det  nytter 
ikke  at  tro  at  fordi  det  er  Danmark,  så 
går  det  hele  som  en  leg,  nej  det  har  været 
lige  så  hårdt  arbejde  som  havde  det  været 
i  England  eller  Tyskland.  Og  fordi  det 
var  i  ens  eget  land  kunne  man  begynde 
at  arbejde  100%  fra  den  første  dag. 

Det  har  været  en  dejlig  mission! 


Xli 


KIRKENYT 


fastedag  søndag  den  20.  september 


De  danske  hellige  forærer 
bibler  til  russiske  troende 


Af  Tom  Ahlmann  Jensen 


Sovjetunionens  ledere  har  givet  til- 
ladelse til  at  der  produceres  og 
importeres  10.000  russiske  hibler. 

Det  siger  sig  selv,  at  et  så  lille  oplag 
ikke  rækker  langt  i  en  nation  der  tæller 
800  millioner  mennesker,  men  følgende 
lille  eksempel,  der  er  hentet  fra  Dansk 
Europamissions  blad,  viser  et  større  per- 
spektiv i  denne  forbindelse: 

»Gud  viste  en  ældre  kvinde  i  Sovjet, 
hvorledes  hun  kunne  vidne  for  andre. 
Hun  havde  en  Bibel,  og  hver  dag  gik 
hun  ud  i  en  park  og  satte  sig  på  en  bænk 
og  lasste  i  Bibelen.  Mange  gik  forbi, 
standsede  og  spurgte,  hvad  hun  læste. 
Som  svar  citerede  hun  et  vers  fra  Bibelen. 
På  denne  måde  vidnede  hun  for  mange. 

En  dag  blev  hun  syg  og  kom  på 
hospitalet  i  10  dage.  Hun  lå  helt  alene, 
isoleret  fra  de  øvrige  patienter.  Derfor 
fik  hun  ingen  anledning  til  at  vidne  for 
nogen.  Efter  at  være  blevet  udskrevet  fra 
hospitalet,  kørte  hun  hjem  i  bus.  Un- 
dervejs bad  hun  således  til  Gud:  'Jeg  har 


ikke  kunnet  vidne  for  nogen  i  ti  dage. 
Jeg  beder  om  at  få  lov  til  at  vidne  for 
ti  personer  i  dag!'  Lidt  efter  kom  en 
højtstående  officer  ind  i  bussen  og  satte 
sig  ved  siden  af  den  ældre  kvinde.  Hun 
læste  igen  i  sin  Bibel,  og  han  spurgte 
hende:  'Hvad  er  det  du  læser,  lillemor?' 
'Jeg  læser  i  min  Bibel,'  svarede  hun. 
'Officeren  tog  Bibelen  fra  hende  og  sagde: 
'Jeg  har  aldrig  før  set  en  Bibel,  jeg  har 
kun  hørt  om  den.'  Så  rejste  han  sig, 
henvendte  sig  til  alle  passagererne  i  bus- 
sen og  sagde:  'Hvad  enten  I  tror  det  eller 
ej,  så  har  »lillemor«  her  ved  siden  af  mig 
en  Bibel,  og  jeg  giver  hende  officiel 
tilladelse  til  at  læse  højt  fra  den  i  de  næste 
fem  minutter.'  Nu  kunne  hun  læse  højt 
for  alle  i  bussen.  Gud  havde  hørt  hendes 


bøn  og  gjort  langt  ud  over,  hvad  hun 
havde  bedt  om.«  (Dansk  Europamission, 
nr.  6,  1987). 

Produktionen  af  disse  bibler  vil  koste 
omkring  500.000  kroner  (svarende  til  ca. 
50  kr.  pr.  bibel),  og  i  den  anledning  har 
stavspræsidenterne  besluttet,  at  give  de 
hellige  i  Danmark  mulighed  for  at  med- 
virke til  udbredelsen  af  Guds  ord  i 
Sovjetunionen,  idet  der  vil  blive  afholdt 
en  speciel  faste  og  indsamling  til  fordel 
for  produktionen  af  disse  10.000  bibler. 
Fastedagen  er  fastsat  til  søndag  den  20. 
september,  og  søskende  bedes  indbetale 
deres  frivillige  bidrag  til  disse  bibler  i  en 
tiendekuvert  på  denne  søndag,  og  ikke 
på  giro,  da  beløbet  ellers  kommer  stavene 
for  sent  i  hænde. 


